Ministru kabineta rīkojuma projekta „Par valsts nekustamo īpašumu ieguldīšanu akciju sabiedrības „Latvenergo” pamatkapitālā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  2011.gada 30.jūnijā AS „Latvenergo” akcionāru sapulcē tika nolemts, ka nepieciešams ieguldīt AS „Latvenergo” pamatkapitālā valstij piederošos nekustamos īpašumus (4 zemes vienības), kas ierakstītas zemesgrāmatā uz Finanšu ministrijas vārda, uz kuriem atrodas AS „Latvenergo” īpašuma objekti (ēkas un būves). Valsts zemes vienību ieguldīšana akciju sabiedrības "Latvenergo" pamatkapitālā ir nepieciešama, lai nodrošinātu ilgtspējīgu un kvalitatīvu elektroenerģijas sadales iekārtu ekspluatāciju, apsaimniekošanu un elektrības piegādi AS „Latvenergo” klientiem. Ievērojot Civillikuma 968.pantu, ēkas (būves) un zeme atzīstamas par nedalāmu vienību. Zemes vienības (4), kas ierakstītas zemesgrāmatā uz Finanšu ministrijas vārda nav sadalītas reālās daļās, tādējādi, ņemot vērā, ka uz zemes vienībām esošās ēkas un būves nepieciešamas AS „Latvenergo” darbības nodrošināšanai, ēka (būves) ar visu zemi ir nodalāmas domājamās daļās. Ņemot vērā augstāk minēto, Ekonomikas ministrija ir izstrādājusi Ministru kabineta rīkojuma projektu „Par valsts nekustamo īpašumu ieguldīšanu akciju sabiedrības „Latvenergo” pamatkapitālā”. |
| 2. | Pašreizējā situācija un problēmas |  Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. Likuma „Par valsts un pašvaldību kapitāla daļām un kapitālsabiedrībām” 73.panta pirmā daļa pasaka, ka pamatkapitālu drīkst palielināt pamatojoties uz akcionāru sapulces lēmumu un likuma 76.panta pirmās daļas 9. punkts nosaka, ka tikai akcionāru sapulcei ir tiesības pieņemt lēmumus par pamatkapitāla palielināšanu. Saskaņā ar iepriekš minēto 2011.gada 30.jūnijā AS „Latvenergo” akcionāru sapulcē tika nolemts lūgt Ministru kabinetam atļauju ieguldīt AS „Latvenergo” pamatkapitālā valstij piederošas 4 zemes vienības, kas ierakstīts zemesgrāmatā uz valsts vārda Finanšu ministrijas personā uz kurām atrodas AS „Latvenergo” īpašumā esoši objekti. Par akciju sabiedrības „Latvenergo” pamatkapitāla palielināšanu lems akcionāru sapulce.Valsts zemes vienību ieguldīšanas rezultātā palielināsies AS „Latvenergo” pamatkapitāls un valstij piederošo AS „Latvenergo” akciju skaits. Zemes vienības, kuras ierakstītas zemesgrāmatā uz valsts vārda Finanšu ministrijas personā uz kurām atrodas akciju sabiedrības „Latvenergo” objekti: 1. Zemes gabals (kadastra Nr. - 1700 015 0070) - zemes vienība (kadastra apzīmējums - 1700 015 0070) **Kapsēdes ielā 3C, Liepājā.** Ar Liepājas zemesgrāmatu nodaļas tiesneša 2007.gada 31.oktobra lēmumu Liepājas pilsētas zemesgrāmatas nodalījumā Nr. 1000 0040 7483 , kurš atdalīts no nekustamā īpašuma Kapsēdes iela 3, Liepājā (Liepājas pilsētas zemesgrāmatas nodalījuma Nr.2252) īpašuma tiesības nostiprinātas Latvijas valstij Finanšu ministrijas personā. Zemesgabala kopplatība 79 m². VAS Privatizācijas aģentūra saskaņā ar nomas līgumu iznomā zemes gabalu Kapsēdes ielā 3C, Liepājā akciju sabiedrībai „Latvenergo”, uz zemesgabala atrodas AS „Latvenergo” nekustamais īpašums, kura īpašuma tiesības ir nostiprinātas Liepājas pilsētas zemesgrāmatas nodalījumā Nr. 1000 0006 9035;
2. Zemes gabala (kadastra Nr. 0100 037 0183) - zemes vienības (kadastra apzīmējums - 0100 037 0183) **Jāņa Asara iela 5, Pērnavas ielā 62, Rīgā** kopplatība ir 16795 m². Ar Rīgas pilsētas zemesgrāmatu nodaļas tiesneša 2005.gada 26.jūlija lēmumu Rīgas pilsētas zemesgrāmatas nodalījumā Nr.4072 uz zemesgabalu īpašuma tiesības nostiprinātas Latvijas valstij Finanšu ministrijas personā. Ar 2008.gada 28.aprīļa aktu par Zemesgabala 6492/16795 domājamo daļu apmērā nodošanu Privatizācijas aģentūras valdījumā, Zemesgabals 6492/16795 domājamo daļu apmērā nodots Privatizācijas aģentūras valdījumā. Uz zemesgabala atrodas AS „Latvenergo” nekustamais īpašums, kura īpašuma tiesības ir nostiprinātas Rīgas pilsētas zemesgrāmatas nodalījumā Nr. 1000 00125406. Saskaņā ar 2008.gada 3.septembra vienošanos ar AS „Protezēšanas un ortopēdijas centrs”, AS „Latvenergo” īpašumā esošās transformatoru ēkas TP 835, kadastra Nr.0100 537 0044 uzturēšanai piesaistāmā zemes platība noteikta 161 m² jeb 161/16795 domājamās daļas. AS „Latvenergo” īpašumā esošās transformatoru apakšstacijas TP-1756, Rīgā, Tallinas ielā 95, īpašuma kadastra numurs 0100 537 0038 uzturēšanai nepieciešamā zeme noteikta 55 m2 platībā jeb 55/16795 domājamās daļas no visa zemes gabala (VAS „Valsts nekustamie īpašumi” 2009.gada 25. februāra Valdes lēmums Nr.300 „Grozījumi valsts akciju sabiedrības „Valsts nekustamie īpašumi”2008.gada 5.marta valdes lēmumā Nr.221 „Par zemes nomas platību noteikšanu zemesgabalam Rīgā, J.Asara ielā 5, Pērnavas ielā 62”), Kopā no zemes gabala ar kadastra apzīmējumu 0100 037 0183 AS „Latvenergo” pamatkapitālā nepieciešams ieguldīt 216/16795.
3. Zemes gabala (kadastra Nr. 5001 009 0035) – zemes vienības (kadastra apzīmējums - 5001 009 0035) **Miera ielā 1, Gulbenē** kopplatība ir 19214 m². Ar Gulbenes zemesgrāmatu nodaļas tiesneša 2007.gada 26.novembra lēmumu Gulbenes pilsētas zemesgrāmatas nodalījumā Nr.1000 0041 7622 uz zemesgabalu īpašuma tiesības nostiprinātas Latvijas valstij Finanšu ministrijas personā. Ar 2008.gada 13.februāra aktu Zemesgabals nodots Privatizācijas aģentūras valdījumā. Uz zemesgabala atrodas AS „Latvenergo” valdījumā esošais Slēgtais transformatoru punkts Nr.2411. Saskaņā ar 2008.gada 25.septembra vienošanos ar SIA „GEMMA B” slēgtā transformatoru punkta Nr. 2411 uzturēšanai piesaistāmā zemes platība noteikta 65/19214 domājamās daļas no nekustamā īpašuma;
4. Zemes gabala (kadastra Nr. 0100 077 2040) – zemes vienības (kadastra apzīmējums - 0100 077 2040) **Lidoņu ielā 2, Rīgā** kopplatība ir 5437 m². Ar Rīgas pilsētas zemesgrāmatu nodaļas tiesneša 2006.gada 13.februāra lēmumu Rīgas pilsētas zemesgrāmatas nodalījumā Nr.1000 0020 3957 uz zemesgabalu īpašuma tiesības nostiprinātas Latvijas valstij Finanšu ministrijas personā. Uz zemesgabala atrodas AS „Latvenergo” nekustamais īpašums, kura īpašuma tiesības ir nostiprinātas Rīgas pilsētas zemesgrāmatas nodalījumā Nr. 1000 00157366. Saskaņā ar 2007.gada 10.janvāra vienošanos ar SIA „SALAS NAMS” AS „Latvenergo” nekustamā īpašuma uzturēšanai nepieciešamā zemesgabala daļa ir 12/100 no zemesgabala kopplatības.

 Par akciju sabiedrības „Latvenergo” pamatkapitāla palielināšanu lems akcionāru sapulce.Valsts zemes vienību ieguldīšanas rezultātā palielināsies AS „Latvenergo” pamatkapitāls un valstij piederošo AS „Latvenergo” akciju skaits. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība |  Rīkojuma projekts paredz atļaujas saņemšanu ieguldīšanai akciju sabiedrības „Latvenergo” pamatkapitālā valsts īpašumā esošas 4 zemes vienības ar kopējo platību 41525 m², uz kurām atrodas akciju sabiedrības „Latvenergo” objekti. Kopējā valsts mantiskā ieguldījuma vērtība sastādīs Ls 21106,49. Zemes vienību ieguldīšana AS „Latvenergo” pamatkapitālā neietekmēs elektroenerģijas tarifus.Ieguldīšanas rezultātā palielināsies akciju sabiedrības „Latvenergo” pamatkapitāls un valstij piederošo AS „Latvenergo” akciju skaits.Rīkojuma projekta pielikumā Zemesgrāmatu apliecības un atzinumi par mantisko ieguldījumu, ko veikusi AS„BDO” un SIA „Eiroeksperts”.  |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

**II. – VII.– Projekts šīs jomas neskar**

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

13.09.2011.

991

D.Rekšāne, 67013218,

Dace.Reksane@em.gov.lv